I 252 dage har Protestgruppen mod det franske energiselskab Totals planer om at bore efter skifergas ved Dybvad demonstreret. Både søndag og mandag har protestgruppen blokeret vejen ind til pladsen for at forhindre Totals arbejdere i at gøre deres arbejde - og de står der igen tirsdag. Mandag måtte politiet tilkalde forstærkninger, da nogle af demonstranterne nægtede at flytte sig. Politiet er igen til stede tirsdag, hvor protestgruppen blokere vejen. Totals lastbiler ankom klokken 12. TV2/Nords reporter på steder fortæller, at flere har udtrykt, at de ikke flytter sig i dag. Politiet har i nærheden en gruppevogn med politi, der er klar til at flytte demonstranterne, hvis det bliver nødvendigt. - Vi har taget de fornødne forholdsregler, siger vicepolitiinspektør fra lokalpolitiet i Frederikshavn John Henriksen.

Opsummering:
Demonstranterne, der blokerer for skifergasborings-pladsen ved Dybvad, fortsætter tirsdag. I dag flytter de sig ikke.